Document ID: 31987R3991

31987R3991
L 377/19
JURNALUL OFÍCIAL AL UNIUNII EUROPENE
REGULAMENTUL (CEE) NR. 3991/87 AL COMISIEI
din 23 decembrie 1987
de modificare a Regulamentului (CEE) nr. 234/68 privind organizarea comună a piețelor în sectorul produselor de floricultură
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), modificat ultima dată de Regulamentul (CEE) nr. 3985/87 (2), în special articolul 15,
întrucât, cu efect de la 1 ianuarie 1988, s-a instituit prin Regulamentul (CEE) nr. 2658/87, pe baza Nomenclaturii Sistemului Armonizat, o Nomenclatură Combinată a mărfurilor, care va îndeplini în același timp cerințele Tarifului Vamal Comun și ale statisticilor privind comerțul exterior al Comunității;
întrucât este, prin urmare, necesar să se formuleze descrieri ale mărfurilor și numere tarifare care figurează în Regulamentul (CEE) nr. 234/68 al Consiliului (3), modificat ultima dată de Regulamentul (CEE) nr. 3768/85 (4), în conformitate cu Nomenclatura Combinată; întrucât aceste adaptări nu necesită nici o modificare esențială,
ADOPTĂ PREZENTUL REGULAMENT:
Articolul 1
Regulamentul (CEE) nr. 234/68 se modifică după cum urmează:
1.
Articolul 1 se înlocuiește cu următorul text:
„Se stabilește, în sectorul plantelor vii și al produselor de floricultură, o organizare comună a piețelor care cuprinde un regim de standarde de calitate și schimburi și reglementează produsele de la capitolul 6 din Nomenclatura Combinată, cu excepția răsadurilor, plantelor și rădăcinilor de cicoare de la subpoziția 0601 20 10.”
2.
La articolul 7, alineatul (1) se înlocuiește cu următorul text:
„(1) În toți anii, și pentru prima dată în 1968, unul sau mai multe prețuri minime la exportul către țările terțe pot să fie fixate în conformitate cu procedura prevăzută la articolul 14, pentru fiecare dintre produsele de la subpoziția 0601 10, în timp util, înainte de sezonul de comercializare.
Exporturile acestor produse trebuie să se facă la un preț egal cu sau mai mare decât prețul minim fixat pentru produsul în cauză.”
3.
La articolul 10, alineatul (2) se înlocuiește cu următorul text:
„(2) Prin derogare de la dispozițiile alineatului (1), a doua și a treia liniuță, menținerea restricțiilor cantitative sau a măsurilor cu efect echivalent și recurgerea la articolul 44 din tratat rămân autorizate:
-
pentru butașii fără rădăcini și altoiurile de viță de la subpoziția 0602 10 10 și răsadurile de viță altoite sau cu rădăcini de la subpoziția 0602 20 10, până la data fixată pentru punerea în aplicare în toate statele membre a dispozițiilor care trebuie adoptate pentru Consiliu în domeniul comercializării materialelor de înmulțire vegetativă a viței de vie.
În ceea ce privește plantele în glastre și răsadurile fructifere de la subpozițiile 0602 20 91, 0602 20 99, 0602 30 10, 0602 99 70, 0602 99 91 și 0602 99 99, Consiliul adoptă măsurile care ar fi eventual necesare în cadrul articolelor 3, 12 sau 18 din prezentul regulament.”
Articolul 2
Prezentul regulament intră în vigoare la 1 ianuarie 1988.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 decembrie 1987.

Labels: 3
6